Disney+

Ang Disney+ usa ka streaming service nga gipanag-iya sa The Walt Disney Company. Gipagawas kini niadtong Nobyembre 12, 2019, sa Estados Unidos, Canada, ug Netherlands. Kini sa ulahi milapad sa piniling mga nasod sa tibuok kalibotan sukad niadtong 2019 sa tibuok Europa, North ug South America; ug Asya, samtang sa Pilipinas niadtong Nobyembre 17, 2022.

Gipakita niini ang mga programa sa telebisyon ug mga salida nga gihimo sa Disney, Pixar, Star Wars, Marvel, ug National Geographic; ingon man ang Star sa pinili nga mga nasud, ug naglakip sa Asian-made content. Kadaghanan sa mga salida sa telebisyon orihinal nga gisibya sa kanhing mga Disney ug Fox channels sa Southeast Asia, nga gisirhan pabor sa streaming.

Kini karon adunay 157.8 milyon nga mga naka-subscribe kaniadtong Abril 1, 2023.

Kasaysayan

Orihinal nga paglansad 
Niadtong 2015, gilusad sa Disney ang streaming nga serbisyo sa United Kingdom nga gitawag ug DisneyLife aron sulayan ang streaming. Sa ulahi gilusad kini sa Pilipinas niadtong Mayo 25, 2018. Sa ulahi giusab kini isip Disney+ sa UK niadtong Marso 24, 2020, samtang ang bersyon sa Pilipinas gisirhan niadtong Abril 1, 2020.

Kaniadtong Septiyembre 12, 2019, una nga gisulayan ang Disney+ ingon usa ka 'free trial' sa Netherlands. Kaniadtong Nobyembre 12, 2019, kini opisyal nga magamit sa Estados Unidos kauban ang Canada ug Netherlands usab.

Paglansad sa Pilipinas 
Sulod sa paglansad sa Disney+ sa Indonesia ug Singapore, gipahibalo sa Disney kaniadtong Abril 27, 2021, nga isira ang kadaghanan sa mga channel sa telebisyon sa Timog-silangang Asya ug Hong Kong (nga naglakip sa Disney Channel, Disney Junior, ug Fox networks) aron mapunting ang streaming. Moepekto kini sa Oktubre 1, 2021. Gisubli niini ang proseso gikan sa 2023, nga naglakip sa National Geographic, ug mga Chinese TV networks.

Kaniadtong Oktubre 20, 2022, gipahibalo sa The Walt Disney Company Southeast Asia nga magamit na ang Disney+ sa Pilipinas sa Nobyembre 17, 2022. Ang paglansad sa Disney+ sa nasud adunay duha ka suskrisyon. Ang Mobile ma-access lamang pinaagi sa mga smartphone ug tablet, samtang ang Premium mahimo usab nga ma-access sa mga smart TV ug laptop nga adunay full HD 1080p ngadto sa 4K nga resolusyon. Ang paglusad nagpakita sa usa ka dakong introduksiyon nga 'A Night of Wonder', nga naglakip sa mga pasundayag sa pagkanta. Gihimo kini nga magamit sa Disney+ tali sa ika-17 hangtod ika-23 sa Nobyembre 2022.

Paglunsad sa laing nasud 
Ang Disney+ gilusad internasyonal sa Canada ug Netherlands sa samang petsa sa America (Nobyembre 12, 2019). Kini sa ulahi midako sa Australia, New Zealand, ug Puerto Rico niadtong Nobyembre 16 nianang tuiga.

Niadtong Marso 24, 2020, gilusad ang Disney+ sa mga bahin sa Europe, nga naglakip sa United Kingdom nga mipuli sa DisneyLife.

Sa India, kini gilusad isip Disney+ Hotstar niadtong Abril 3, 2020, nga nag-rebrand gikan sa Hotstar (nga orihinal nga gilusad niadtong 2015).

Nagkalapad usab kini sa France niadtong Abril 7, 2020, Japan niadtong Hunyo 11 (nga mipuli sa Disney Deluxe), Indonesia isip Disney+ Hotstar niadtong Septiyembre 5, mas daghang nasod sa Europe tali sa Septiyembre 15, 2020, ug Hunyo 14, 2022; Latin America, kaniadtong Nobyembre 17, 2020, ug mga bahin sa Asya og Africa nga mogawas.

Mga naka-subscribe 
Sulod sa unang adlaw sa operasyon sukad sa paglusad, aduna na kini 10 milyones nga rehistrado. Niadtong Marso 9, 2021, ang Disney+ aduna nay 100 ka milyon nga mga subscriber ug kini nagpadayon sa pagsaka sa kantidad nga ilang narehistro. Apan sukad sa 2023, gihulog niini ang mga subscriber niini sa unang duha ka quarter sa tuig.

Mga pakisayran

Mga sumpay sa gawas
 Opisyal nga website 
Disney+
Streaming service